МОТИВИ ЗА ПРИЕМАНЕ
на Наредба за изменение и допълнение на Наредба № 7 за определяне на 
Такса битови отпадъци на територията/МД/ на Община Опан
         1. Причини, налагащи приемането на  изменение и допълнение на Наредба № 7 за определяне на Такса битови отпадъци/ТБО/ на територията на Община Опан.
       Настоящето предложение за изменение и допълнение на Наредбата за  определяне на ТБО на територията на Община Опан, обхваща нормите, регламентиращи определянето на размерите на таксата върху недвижимите имоти. От началото на 2016г. в община Опан е регламентиран нов начин за събирането и извозването на БО. Тези нови реалности доведоха до необходимостта от корекции на таксата, която се плаща от населението и юридическите лица. Сравнително добрата събираемост позволи в основни линии да се балансират разходите свързани с тази дейност. Анализа на събираемостта и разходите през тази една години показват, че е налице диспропорция между таксите, които плаща бизнеса с услугите, които получава. В сегашната ситуация голяма част от юридическите лица съгласно съществуващата Наредба, заплащат предвидените такси за съдове, събиране и извозване на БО и предвидените отчисления за тях, без тази услуга да им се извършва в обема в който са заплатили. Новата промяна, която се предвижда в Наредбата е, че фирми, които отговарят на определени условия и желаят, могат да плащат фиксирана цена от 100 лв/тон извозени битови отпадъци, като се освобождават от горепосочените такси, след подаването на годишните декларации. 
         Наред с въвеждането на тази фиксирана цена в промяната на Наредбата се предвижда да се изравнят стойностите на заплащаната ТБО за поддържането на обществените територии за фирмите и физическите лица, т.е. за фирмите от 1.15 промила да стане 1.35 промила-толкова, колкото е при физическите лица.

2. Цели, които се поставят с приемането на Наредба за изменение и допълнение на Наредба № 7 за определяне на ТБО на територията на Община Опан.

- Оптимизирането на ТБО за юридическите лица, ще доведе по голяма справедливост по отношение на събиране на такси, без да се извършва в пълен обем заплащаната услуга. 
- Освен това с предлаганата промяна в Наредба № 7 ще се постигне по-голяма стабилност и сигурност в приходите по бюджета на Община Опан. 
          3. Финансови и други средства, необходими за прилагането на Наредбата за изменение и допълнение на Наредба № 7 за определяне на ТБО на територията на Община Опан. 
Прилагането на Наредбата за изменение и допълнение на Наредба № 7 за определяне на ТБО на територията на Община Опан,  няма да е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.
4. Очаквани резултати от приемане на Наредбата за изменение и допълнение на Наредба № 7 за определяне на ТБО на територията на Община Опан:  

- създаване на гаранции и обезпечаване  на приходите в общинския бюджет; 


- покриване на неотложни нужди на бюджета на общината и по-голяма гъвкавост при разходване на местните приходи;
            5. Анализ на съответствие с правото.


Настоящият проект за Наредба за изменение и допълнение на Наредба № 7 за определяне на ТБО на територията на Община Опан е подзаконов нормативен акт и е в съответствие с нормативните актове от по-висока степен.
Забележка: Съгласно чл.26, ал.3 и 4 от Закона за нормативните актове, във връзка с чл.77 от АПК, в законоустановения 30-дневен срок от публикуване на настоящото предложение на Интернет страницата на Община Опан, се предоставя възможност на заинтересованите лица да направят своите предложения и становища по проекта за Наредба за изменение и допълнение на Наредба № 7 за определяне на местните данъци на територията на Община Опан на e-mail: opan@mail.bg или на място в сградата на общината; телефон за контакти: 04101/2260.
